b'\n_START_ARTICLE_\nMuodonmuutos (Kafka)\n_START_PARAGRAPH_\nMuodonmuutos (saks. Die Verwandlung) on Franz Kafkan ensimm\xc3\xa4ist\xc3\xa4 kertaa vuonna 1915 julkaistu teos. Se on luokiteltavissa laajaksi novelliksi tai pienoisromaaniksi._NEWLINE_Tarina kertoo kauppamatkustaja Gregor Samsasta, joka her\xc3\xa4\xc3\xa4 er\xc3\xa4\xc3\xa4n\xc3\xa4 aamuna "suunnattomaksi sy\xc3\xb6p\xc3\xa4l\xc3\xa4iseksi" muuttuneena. H\xc3\xa4nest\xc3\xa4 pit\xc3\xa4\xc3\xa4 alun alkaen huolta 17-vuotias viulunsoittajasisar Grete. Muut p\xc3\xa4\xc3\xa4henkil\xc3\xb6t ovat is\xc3\xa4 ja pahasta astmasta k\xc3\xa4rsiv\xc3\xa4 heikko \xc3\xa4iti. Tarina kuvaa sy\xc3\xb6p\xc3\xa4l\xc3\xa4isen ep\xc3\xa4toivoisia yrityksi\xc3\xa4 ottaa kontaktia perheeseens\xc3\xa4. Tarina p\xc3\xa4\xc3\xa4ttyy sy\xc3\xb6p\xc3\xa4l\xc3\xa4isen kuolemaan.'